Salman dari Arab Saudi
Salman bin Abdulaziz al-Saud (Arab: سلمان بن عبدالعزيز آل سعود, Salmān bin ʿAbd al-ʿAzīz ʾĀl Saʿūd [salˈmaːn bin ʕabdulʕaˈziːz ʔaːl saˈʕuːd]; lahia di Riyadh, Arab Saudi, 31 Desember 1935; umua 85 taun) adolah Rajo Arab Saudi katujuah, Panjago Duo Kota Suci, jo pamimpin Wangso Saud saaik kini.
Inyo manjabaik sabagai wakia gubernur jo kamudian Gubernur Riyadh salamo 48 taun dari taun 1963 sampai 2011. Inyo diangkek sabagai Mantari Patahanan pado taun 2011. Inyo tapilih juo sabagai Putra Mahkota pado taun 2012 satalah kamatian sudaronyo Nayef bin Abdul-Aziz Al Saud. Salman diangkek sabagai Rajo Arab Saudi pado 23 Januari 2015 satalah kamatian sudaro tirinyo, Rajo Abdullah.[1]
Riwayaik hiduik[suntiang | suntiang sumber]
Salman lahia pado tangga 31 Desember 1935, jo sabagai anak ka-25 dari Ibn Saud. Inyo digadangan di Murabba Palace. Salman manarimo pandidikan awal di Sakolah Pangeran di ibukota Riyadh, sabuah sakolah nan didirikan dek Ibn Saud kusuih untuak membarikan pandidikan bagi anak-anaknyo. Inyo baraja agamo jo ilmu pangatahuan modern.
Kaluarga[suntiang | suntiang sumber]
Salman mampunyoi tigo istri jo 13 anak. Inyo hanyo mampunyoi saurang putri nan banamo Putri Hussa. Salabiahnyo marupoan para pangeran nan manjabaik dalam pamarintahan Karajaan Saudi. Salah saurang putra Salman nan banamo Sultan bin Salman marupoan saurang astronot. Putranyo nan lain, Pangeran Muhammad bin Salman manjabat Wakia Putra Mahkota Saudi jo Wakia Kaduo Pardano Mantari Saudi. Pangeran nan lahia pado taun 1985 iko dianggap sabagai Mantari Patahanan tamudo di dunia.[2]
Putra Mahkota[suntiang | suntiang sumber]
Pado 18 Juni 2012, Salman diangkek sabagai Putra Mahkota Arab Saudi satalah kamatian sudaronyo, Putra Mahkota Nayef bin Abdul Aziz.
Rajo Arab Saudi[suntiang | suntiang sumber]
Pado tangga 23 Januari 2015, Salman nan baumua 79 taun, diangkek sabagai Rajo Arab Saudi satalah sudaro tirinya Rajo Abdullah maningga karano pneumonia pado umua 90 taun. Raja Salman manunjuak Pangeran Muqrin Bin Abdul Aziz sabagai Putra Mahkota. Pado 29 April 2015, Salman mancopot Muqrin bin Abdul Aziz sabagai Putra Mahkota jo manunjuak kamanakannyo Muhammad bin Nayef.[3]
Dan pado bulan Maret 2017, Rajo Salman jo anggota Karajaan Arab Saudi malakukan kunjuangan kanagaraan ka Indonesia dalam rangka tur ka babarapo nagara Asia. Kunjuangan iko marupoan kunjuangan kaduo dari Pamimpin Arab Saudi satalah sabalunnyo Raja Faisal mangunjuangi Indonesia pado taun 1970.[1]
Penghargaan[suntiang | suntiang sumber]
- Doktor Honoris Causa dari Universitas Umm Al-Qura, Arab Saudi (2008)[4]
- Doktor Honoris Causa dari Jamia Millia Islamia, India (2010)[5]
- Doktor Honoris Causa dari Universitas Islam Madinah, Arab Saudi (2011)[4]
- Doktor Honoris Causa dari Institut Sains jo Teknologi Sarajevo, Bosnia Herzegovina (2013)[6]
- Doktor Honoris Causa dari Universitas Waseda, Japang (2014)[7]
- Bintang Republik Indonesia Adipurna dari Presiden Republik Indonesia Joko Widodo, Indonesia (2017).[8]
- Doktor Honoris Causa bidang Sajarah jo Paradaban dari Universitas Rajo Saud, Riyadh, Arab Saudi (2016)
- Doktor Honoris Causa dari Universitas Kairo, Kairo, Mesir (2016)
- Doktor Honoris Causa dari Universitas Rajo Abdul Aziz, Jeddah, Arab Saudi (2016)
- Doktor Honoris Causa bidang Sastra dari Universitas Malaya, Malaysia (2017)
- Doktor Honoris Causa bidang Ilmu Politik dari Universitas Islam Internasional Malaysia, Malaysia (2017)
- Doktor Honoris Causa dari Universitas Beijing, Republik Rakyat Tiongkok (2017)
- Doktor Honoris Causa dari Moscow State Institute of International Relations (MGIMO), Rusia (2017)[9]
Karier politik[suntiang | suntiang sumber]
- 1954-1955 : Wakia gubernur kota Riyadh
- 1955-1960 : Gubernur kota Riyadh
- 1963-2011 : Gubernur kota Riyadh
- 2011-2012 : Mantari Patahanan Karajaan Saudi Arabia
- 2012-2015 : Putra Mahkota Karajaan Saudi Arabia
- 2015-kini : Rajo Karajaan Saudi Arabia
Caliak pulo[suntiang | suntiang sumber]
Referensi[suntiang | suntiang sumber]
- ↑ http://www.cnnindonesia.com/internasional/20150123074449-120-26744/raja-arab-saudi-abdullah-meninggal-dunia/
- ↑ https://news.detik.com/internasional/d-3435446/kiprah-anak-raja-salman-astronot-muslim-pertama-dan-menhan-termuda
- ↑ Raja Salman Tunjuk Keponakan Sebagai Pewaris Takhta, Republika, 29 April 2015
- ↑ a b The Veteran Leader, Salman Bin Abdul Aziz
- ↑ Jamia Millia Memberikan Doktor Kehormatan kepada Pangeran Salman dan Menyebutkan Ia Sebagai Dermawan
- ↑ Putra Mahkota Menerima Doktor Kehormatan dari Universitas Sarajevo dan Menerima Mufti
- ↑ Waseda Univ. honors Salman with doctorate
- ↑ "Raja Salman Terima Bintang Adipurna dari Jokowi". detiknews. 1 Maret 2017. Diakses tanggal 6 Maret 2017.
- ↑ عام / خادم الحرمين الشريفين يتسلم شهادة الدكتوراه الفخرية من جامعة موسكو الحكومية للعلاقات الدولية
ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn sun_Latn min_Latn min_Latn min_Latn bjn_Latn ind_Latn zsm_Latn eng_Latn ind_Latn bjn_Latn sot_Latn ind_Latn ara_Arab